cyanic-selkie/wikianc huggingface dataset:
Քաղաքական բողոք
Քաղաքական բողոք, օրենսդիր, գործադիր, դատական իշխանություննե­րի քաղաքականության ու գործողութ­յունների հետ վճռական անհամաձայնության արտահայտություն։ Համապատասխանելով քաղաքական գործողությունների կանոններին ու մեխանիզմներին, քաղաքական բողոքը դիրքերի որոշման օրինական ձև է։ Քաղաքական բողոքի դրսևորումները ներառում են հայ­տարարություններ, դիմումներ, հանրահավաքներ, զործադուլներ են։ Սակայն Քաղաքական բողոքը կարող է ընդունել նաև անօրինա­կան ձևեր. որոնք ուղեկցվում են բռնության կիրառությամբ, ծայրահեղականությամբ, հակասահմանադրական պայքարի ձևերով և միջոցներով։
Վոլչե (գյուղ, Ելեցկի շրջան)
Վոլչե (Волчье), գյուղ Ռուսաստանի Լիպեցկի մարզի Ելեցկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լիպեցկի մարզի Ելեցկի շրջանի բնակավայրեր
Գազ Արցախի
Գազ Արցախի, բալկազգիների ընտանիքի, գազ ցեղի բույս։
Նկարագրություն
Թուփ է՝ 10-20 սմ բարձրությամբ։ Ծաղկաբույլերը գլխիկներ են, մոտ 30 սմ տրամագծով։ Բաժակն ունի 1,6-1,8 սմ երկարություն։ Տերևները կազմված են 6-8 զույգ նեղ, գծանման, սրածայր, գրեթե մերկ տերևիկներից։
Տարածվածություն
Տարածված է Կովկասում և Իրանում։ Հայաստանի տարածքում հանդիպում է Զանգեզուրում և Մեղրիում։ Աճում է միջին և վերին լեռնային գոտիներում, ժայռուտներում։
Կիրառություն
Էկոլոգիական խումբը՝ VIII :
Mario
«Mario» (Մարիո), «Նինթենդո» ընկերության կողմից ստեղծված համակարգչային խաղերի, ֆիլմերի և այլ լիզենզվարումների մեդիա ֆրենչայզ ։ Համարվում է վիդեոխաղերի արդյունաբերության պատմության մեջ ամենամեծ շարքերից մեկը։ Հիմնական շարքի խաղերը պլատֆորմային ժանրի են՝ գլխավոր հերոս իտալացի ջրմուղագործ Մարիոյի մասնակցությամբ ։
Կերպար
Նինթենդոյի այս շարքի խաղերի գլխավոր հերոսը (պրոտագոնիստ) Մարիոն է՝ ստեղծված Շիգերու Միյամոտոյի կողմից։ Հանդիսանալով Նինթենդոյի թալիսմանը, ստեղծումից ի վեր Մարիոն հանդես է եկել ավելի քան 200 համակարգչային խաղում։ Չնայած սկզբնապես թողարկվել է որպես պլատֆորմային խաղերի հերոս, ներկա ժամանակներում առկա է նաև այնպիսի խաղաժանրերում, ինչպիսիք են օրինակ՝ մրցավազքային, փազլային, RPG, պայքարային և սպորտային և այլն։ Քանի որ հավաքականորեն Մարիոն և վերջինիս եղբայր Լուիջիին անվանվում են «Մարիո եղբայրներ», տարբեր խոսակցություններ էին գնում, որ Մարիոյի լրիվ անունը Մարիո Մարիո է։ 1980-ականներին Նինթենդոն պաշտոնապես հայտարարաեց, որ ո'չ Մարիոն, ո'չ Լուիջին չունեն ազգանուն, սակայն 1993 թվականին էկրան բարձրացած «Սուպեր Մարիո եղբայրներ» գեղարվեստական ֆիլմում, որը նկարվել էր Մարիոյի մասնակցությամբ խաղերի հիման վրա, ջրմուղագործ եղբայրները կրում են Մարիո ազգանունը, համապատասխանաբար որպես՝ Մարիո Մարիո և Լուիջի Մարիո։ 1995 թվականից Մարիոյին հնչյունավերել է Չարլզ Մարտինեն։
Առաջին հիշատակում
Մարիոյի կերպարն առաջին անգամ հայտնվել է «Donkey Kong» խաղում՝ Ջամփմեն անվամբ (Jumpman - ցատկող), որտեղ եղել է ոչ թե ջրմուղագործ, այլ ատաղձագործ։ Դրանից հետո խաղն ունեցել է մի շարք հավելումներ և դարձել առանձին խաղաշարք՝ մշակվելով Նինթենդոյի ու «Rare Ltd.» ստուդիայի կողմից։
Առաջին խաղը, որում Մարիոն գլխավոր հերոսն էր որպես ջրմուղագործ՝ դարձավ 1983 թվականին թողարկված «Մարիո եղբայրներ» (Mario Bros.) միաէկրան պլատֆորմային խաղը։ Այստեղ առաջին անգամ հայտնվում է Լուիջիի կերպարը։ Խաղը հարմարեցվել էր մի շարք տնային համակարգիչների և խաղային պլատֆորմերի համար։
Զարգացումը
Մարիո խաղաշարքի վերջնական գաղափարը ձևավորվեց «Nintendo Entertainment System» (NES) խաղահամակարգի համար 1985 թվականի ավարտին թողարկված «Super Mario Bros.» խաղում։ Մարիոն դարձավ հորիզոնական շարժումով պլատֆորմային խաղ։ Առաջին անգամ ցույց տրվեց գործողության վայրը՝ Սնկային թագավորությունը, հայտնվեցին որոշ երկրորդ պլանի դրական և բացասական կերպարներ, ինչպիսիք էին օրինակ Փիչ արքայադուստրն ու Թոադը։ Խաղում կար 8 մակարդակ (խոսակցական լեզվում՝ «աշխարհ»), որոնցից յուրաքանչյուրն իր հերթին բաղկացած էր 4 ենթամակարդակից։ Հերոսին տրվեց հնարավորություն գլխով ջարդել աղյուսներ ու ստանալ մրցանակներ, ինչպես նաև հավաքել դրամներ, հարձակվել թշնամիների վրա՝ թռիչքի միջոցով և/կամ կրակային գնդեր նետելու միջոցով։ Ի հայտ է գալիս նաև սյուժետային բովանդակություն, որն այնուհետև օգտագործվեց խաղաշարքի այլ խաղերում. հերոսը պետք է փրկեր արքայադստերը և կուպա կոչվող էակներից և ազատագրեր Սնկային թագավորությունը։ Բոլոր մակարդակները վերջանում էին ամրոցի մասում, որում գտնվում էր արքայադուստրը։ Սակայն հաղթանակից հետո հերոսը գտնում էր Թոադին, ով հայտնում էր նրան, որ արքայադուստրը այլ ամրոցում է գտնվում։
«Super Mario Bros.»-ը և խաղաշարքի խաղերի մեծամասնությունը բացառապես թողարկվում էին Նինթենդոյի պլատֆորմերի համար։ Սակայն կային նաև բացառություններ, օրինակ՝ «Philips CD»-ն։
Խաղի սիկվելը թողարկվել է Ճապոնիայում` 1986 թվականին՝ «Super Mario Bros. 2» անվամբ։ Գործնականորեն այն ներառում էր նոր ու առավել դժվար մակարդակներ։ Որոշ պատճառներով ԱՄՆ-ում այն թողարկվել է 1988 թվականին` նույն անվան տակ և հանդիսացել ճապոնական «Doki Doki Panic» խաղի վերաձևափոխված տարբերակը։ Խաղում փոխված էին գլխավոր հերոսները, գրաֆիկայի մի մասը և երաժշտությունը։ Այս պատճառով այն տարբերվում է խաղաշարքի մնացած խաղերից և ունի առանձնահատուկ թշնամիներ ու խաղային հնարավորություններ։ 1992 թվականին խաղի այս տարբերակը թողարկվել է Ճապոնիայում՝ «Super Mario USA» անվան տակ, իսկ Ճապոնիայում թողարկված առաջին տարբերակը վերաթողարկվել է ԱՄՆ-ում՝ 1993 թվականին, «Super Mario All-Stars» ժողովածուի կազմի մեջ, որում այն ստացել է «Super Mario Bros.: The Lost Levels» անվանումը։
Խաղաշարքի հաջորդ խաղը՝ «Super Mario Bros. 3»-ը, թողարկվել է 1988 թվականին Ճապոնիայում, 1990 թվականին՝ ԱՄՆ-ում և 1991 թվականին՝ Եվրոպայում։ Հյուսիսամերիկյան թողարկումից առաջ խաղի ընթացքը ցույց է տրվել «Կախարդը» ֆիլմում, ինչը նպաստել է հանրաճանաչության մեծացմանը։ Այն դարձավ ամենավաճառվող խաղերից մեկը համակարգչային արդյունաբերության պատմության մեջ։ 1993 թվականին վաճառվել էր 4 միլիոն օրինակ Ճապոնիայում և 7 միլիոն՝ ԱՄՆ-ում, ինչը ընկերությանը բերեց ավելի քան 500 միլիոն ԱՄՆ դոլարի եկամուտ։ 2008 թվականին այն ներառվեց Գինեսի ռեկորդների գրքում որպես ամենավաճառվող խաղը՝ աշխարհում վաճառելով՝ արձանագրելով 17,2 միլիոն օրինակի վաճառք։
Մարիոն զանգվածային մշակույթում
Խաղաշարքի հանրաճանաչությունը հանգեցրեց համապատասխան արտադրության ստեղծման ու փոխակերպման՝ այլ մեդիա ոլորտներ։
2005 թվականին ամերիկացի և տեսաբլոգեր Ջոնաթան Մանը սեփական սցենարով ստեղծեց «The Mario Opera»-ն՝ հիմնված խաղաշարքի վրա՝ անձամբ խաղալով գլխավոր դերը։
Խաղի հիման վրա ստեղծվել են նաև ինչպես ճապոնական, այնպես էլ ամերիկյան արտադրության կոմիքսներ ու մուլտսերիալներ։
Արտաքին հղումներ
Կատեգորիա:Խաղեր Nintendo-ի համար
Սլոբոդա (գյուղ, Միգնովիչսկի գյուղական օկրուգ)
Սլոբոդա (Слобода), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 20 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Մոնաստիրշչինսկի շրջանի բնակավայրեր
Գրիգոր Բ Մամիկոնյան
Գրիգոր Մամիկոնյան (ծննդյան թվականը անհայտ— մոտ 750), իշխան, զորավար, արաբական խալիֆայության դեմ 747—750 թվականների ապստամբության ղեկավարը։ Սմբատ Մամիկոնյանի որդին։ Հայոց իշխան Աշոտ Բագրատունուն չենթարկվելու համար եղբոր՝ Դավթի հետ ձերբակալվել և Արմինիայի ոստիկան Մրվանի ամբաստանագրով ուղարկվել է Դամասկոս, ապա՝ աքսորվել Եմեն։ Հայրենիք վերադառնալով 745 թվականից հետո և օգտվելով Ասորիքում գահակալական կռիվներով զբաղված Մրվանի բացակայությունից՝ Վասպուրականում եղբոր հետ կազմակերպել է ընդդիմադիր ուժերին, պայքարել նաև Աշոտ Բագրատունու դեմ, որն ստիպված հեռացել է Ասորիք՝ Մրվանի մոտ։ Առիթից օգտվելով՝ Արմինիայի ոստիկանի փոխանորդ Իսահակ իբն-Մեսլիմը Գրիգոր Մամիկոնյանին նշանակել է սպարապետ։ Սակայն արդեն խալիֆա դարձած Մրվանը Աշոտ Բագրատունուն վերահաստատել է իր պաշտոններում։ 747 թվականին հայ նախարարները Գրիգոր Մամիկոնյանի գլխավորությամբ ապստամբություն են բարձրացրել խալիֆայության դեմ, Աշոտին ստիպել միաբանել իրենց և, անցնելով Տայք, ապավինել Պոնտոսի բյուզանդական զորքերի օգնությանը։ Ապստամբներին միացել են նաև պավլիկյանները։ Այս հանգամանքի և Գրիգոր Մամիկոնյանի ու Աշոտ Բագրատունու միջև եղած խուլ հակառակության պատճառով Աշոտը մի քանի համախոհ նախարարներով լքել է ապստամբներին, վերադարձել Բագրևանդ՝ արաբներին միանալու նպատակով։ Գրիգոր Մամիկոնյանը հետապնդել, գերել և կուրացրել է նրան, ապա մեկնել Կարին։ Այնտեղ սկսել է հալածել պավլիկյան առաջնորդներին, իսկ քիչ անց հիվանդացել է ու մահացել։
Գրականություն
Կատեգորիա:Մամիկոնյաններ Կատեգորիա:Հայոց իշխաններ
Համբլին շրջան (Թենեսի)
Համբլին շրջան (Hamblen County), ԱՄՆ Թենեսի նահանգի 95 վարչական միավորներից մեկը։ Ընդհանուր տարածությունը 417 կմ² է, բնակչությունը՝ 58.128 մարդ (2000 թ. տվյալներով)։ Շրջկենտրոնն է Մորիսթաուն բնակավայրը։ Կազմավորվել է 1870 թ.։
Կատեգորիա:Թենեսիի շրջաններ
Get Home
«Get Home», ամերիկացի R&B երգիչ ՋեյԱր Կաստրոյի երգը, որում իրենց մասնակցությունն ունեն նաև ամերիկացի ռեփերներ Քիդ Ինկը և Migos խմբի Քուեյվոն։ Այն որպես սինգլ թողարկվել է 2015 թվականի հուլիսի 31-ին ։ Երգի պրոդյուսերական աշխատանքով զբաղվել է DJ Mustard-ը ։
Թողարկում
Երգը ներկայացվել է 2015 թվականի հուլիսի 21-ին, սակայն որպես սինգլ iTunes-ում թողարկվել է հուլիսի 31-ին ։
Տեսահոլովակ
Երգի տեսահոլովակը, որի ռեժիսորներն են Մարկ Քլասֆելդը և Ջեսսի Մալայը, ներկայացվել է 2015 թվականի հոկտեմբերի 9-ին Կաստրոյի VEVO ալիքում ։
Մադիլա
Մադիլա (Madila), գյուղ Էստոնիայի Հարյումաա նահանգի Նիսսի շրջանում։
Get Home
Արտաքին հղումներ
Կատեգորիա:2015 սինգլներ Կատեգորիա:Քիդ Ինկի երգեր
Մադիլա
2011 թվականի տվյալներով գյուղում բնակվում էր 40 մարդ։
Արտաքին հղումներ
Կատեգորիա:Էստոնիայի Հարյումաա նահանգի Նիսսի շրջանի բնակավայրեր Կատեգորիա:Էստոնիայի գյուղեր
Բժիշկ Այբոլիտ (մուլտֆիլմ)
«Բժիշկ Այբոլիտ» (Доктор Айболит), խորհրդային մուլտֆիլմ, որ ստեղծել է ռեժիսր Դավիդ Չերկասսկին ԽՍՀՄ Հեռուստատեսության և ռադիոյի պետական կոմիտեի պատվերով։ Կազմված է բժիշկ Այբոլիտի մասին պատմող յոթ սերիաներից, որ նկարահանվել են Կոռնեյ Չուկովսկու «Այբոլիտ», «Բարմալեյ», «Բժիշկ Այբոլիտը», «Հսկա խավարասերը», «Տզզան ճանճը», «Գողացված արևը» և «Հեռախոս» ստեղծագործությունների հիման վրա։
Համառոտ բովանդակություն
Այբոլիտ ազգանունով բարի բժիշկը անշահախնդիր բուժում է գազաններին։ Չար ավազակ Բարմալեյը, որի անունով վաղուց վախեցնում էին երեխաներին, բանտում նստած է գետաձիու պահպանության ներքո։ Բարմայելի ծովահեն ընկերները իրենց պարագլխին օգնում են փախչել։ Այդ ժամանակ Վարվառան՝ Այբոլիտի մռայլ քույրը, հեռանում է եղբորից։ Շուտով պատահականության բերմամբ նա հայտնվում է ծովահենների նավում։ Ժամանելով Աֆրիկա՝ ավազակները կենդանիների համար կազմակերպում են «Տզզան ճանճը» տրագիկոմիկական օպերան և բաժանում սարսափելի, նախապես թունավորված և տարբեր վարակներով վարակված հյուրասիրություն, որի պատճառով կենդանիները հիվանդանում են։ Գետաձին, որն ամեն ինչ տեսնում է, զանգահարում է Լենինգրադում գտնվող Այբոլիտին։ Բժիշկն իր ընկերների՝ Կարուդո թութակի, Ավվա շան և Բումբա բվի հետ ճանապարհ են ընկնում։ Այդ ժամանակ Բարմալեյը կոկորդիլոսին հրամայում է կուլ տալ արևը։ Այբոլիտը հասնում է Աֆրիկա և բուժում բոլոր կենդանիներին։ Արջը կոկորդիլոսին հրավիրում է մարտի և փրկում արևը։ Ավազակները դեռ որոշ ժամանակ փորձում են գազաններին վախեցնել հսկայական Խավարասերով, բայց նրան կտցում է ճնճղուկը։ Բարմալեյը վերջապես հանձնվում է։ Այբոլիտը և գազանները որոշում են ներում շնորհել չարագործին և նրան տանում են հեռավոր Լենինգրադ։ Վերադաստիարակված ծովահեններն ու Վարվառան նույնպես հեռանում են նրանց հետ։
Արտաքին հղումներ
Կատեգորիա:Խորհրդային մուլտֆիլմեր Կատեգորիա:1985 մուլտֆիլմեր Կատեգորիա:1984 մուլտֆիլմեր Կատեգորիա:Լիամետրաժ անիմացիոն ֆիլմեր Կատեգորիա:Կոռնեյ Չուկովսկու ստեղծագործությունների էկրանավորումներ Կատեգորիա:«Կիևնաուչֆիլմ» ստուդիայի մուլտֆիլմեր
Էնդրյու Սքոթ
Ընտանիք
Էնդրյուն ծնվել է Դուբլինում՝ Օմայից եկած գաղթյալների՝ Ջիմա և Նորա Սքոթների ընտանիքում։ Նրա հայրը զբաղվածության գործակալության աշխատակից է, մայրը՝ միջին դպրոցում Նկարչության սուցչուհի։ Սքոթը երկու քույր ունի․ ավագը Սառան և կրտսերը՝ Հանան։ Սառան աշխատում է որպես սպորտային մարզիչ, Հանան նույնպես  դերասանուհու է ։ Էնդրյուն ավարտել է Դուբլինի տղաների համար նախատեսված Gonzaga College դպրոցը։ Դերասանական կարիերայի պատճառով չի ավարտել Թրինիթի քոլեջը, որը Դուբլինի համալսարանի կազմում է։
Էնդրյուն բաց գեյ է։ 2013 թվականի նոյեմբերի 15-ին հարցազրույցներից մեկի ժամանակ կատարել է քամինգ աութ ։
Կարիերա
Թրինիթի քոլեջում կիսատ թողնելով ուսւմը վերադառնում է Դուբլինի հանրահայտ Իռլանդիայի ազգային թատրոն:, որտեղ արժանացել է հիանալի արձագանքների՝ գլխավոր դերերի համար։
Նրա կինոդեբյուտը տեղի ունեցավ, 19 տարեկան հասակում, «Կորեա» ֆիլմում որպես գլխավոր դերակատար։
Դրանից հետո, Էվան ՄաքԳրեգորի հետ միասին նկարահանվել է «Նորա» ֆիլմում։ Մարմնավորել է  Հենրի Ջեյմս-ին «Ամերիկացին» ֆիլմում, Դայան Ռիգի և Մեթյու Մոդայնի հետ միասին։  Հետագայում առաջին անգամ Բրայան Քոքսի հետ միասին հանդես է եկել Քոնոր Մաքֆերսոն-ի «Դուբլինի երգը» ներկայացման մեջ՝ Լոնդոնի « Royal Court »  թատրոնում -ում։  2000 թվականին Նկարահանվել  է « Երկարատևություն » դրամայում, որը նվաճել է BAFTA մրցանակ ։ Նկաևահանվել է նաև « Զենքի եղբայրներ » հեռուստասերիալում, որը մի շարք մրցանակների է արժանացել։
«Դիակներ» Ֆիլմում  դերակատարման համար նա ստացել  «Irish Film Awards»  լավագույն դերասան անվանակարգում, առաջ անցնելով Քոլին Ֆարել-ից, Կիլիան Մերֆի-ից, Աիդան Քուինից։ Նույն դերի համար նա Բեռլինի կինոփառատոն ում ստացավ Shooting Star մրցանակ։
նա ստացել Լոուրենս Օլիվիե-ի առաջին մրցանակը  «A Girl in a Car with a Man» ներկայացման համար։
Նա Բեն Ուիշու ի, Քեթրին Պարկինսոնի և Փոլ Ջեսոնի հետ միասին 2009-ի վերջին մասնակցել է՝ «Cock» պիեսի հիման վրա բեմադրմանը,
որը 2010-ին արժանացավ Լոուրենս Օլիվիե-ի մրցանակին։ Հետագայում նկարահանվեց  կարճամետրաժ «Chasing Cotards» Ֆիլմում գլխավոր դերում ։ 2010 թ մարմնավորել է  Փոլ ՄաքՔարթնի - ին  Էդմունդ Քուլթարդ - ի Lennon Naked  կենսագրական ֆիլմում ։
Նկարահանվել է Անտոն Չեխովի «Դուել» վեպի հիման վրա նկարահանված Ֆիլմում։
2017-ին Համլետ ի դերում Սքոթի կատարումը արժանացավ քննադատների բարձր գնահատանների ։ Ներկայացումը բեմադրվել է Ռոբերտ Իկեի կողմից  Ալմեյդա թատրոնում։
2019 թվականին Սքոթը քահանայի մարմնավորեց « Fleabag » Հեռուստասերիալի երկրորդ եթերաշրջանում, որի համար առաջադրվեց  « Ոսկե գլոբուս » -ին  ինչպես նաև  «Սպուտնիկ», և Միացյալ Նահանգների դերասանների գիլդիա - ի։
Նույն տարում նա կատարեց Քրիս-ի դերը  Netflix -ի « Սև հայելի » հեռուստասերիալի 5-րդ եթերաշրջանում։ 2019-ի հունիս-օգոստոս ամիսներին Օլդ Վիկ թատրոնում Սքոթը մարմնավորում էր  Գարի Էսենդի դերը   Present Laughter ներկացումում։
Ծանոթագրություններ
Կատեգորիա:BAFTA մրցանակի դափնեկիրներ Կատեգորիա:Իռլանդացի դերասաններ Կատեգորիա:Իռլանդացի կինոդերասաններ
Ղալաբե
Ղալաբե, գյուղ Արևմտյան Հայաստանում, Բիթլիսի վիլայեթի Գենջի գավառակում ։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Բոգլանի շրջանի համայնքներ
(6173) Ջիմվեստֆալ
(6173) Ջիմվեստֆալ (Jimwestphal), աստերոիդ աստերոիդների հիմնական գոտում։ Հայտնաբերվել է 1983 թվականի հունվարի 9-ին Բրայան Սկիֆի կողմից Անդերսոն Մեսայում ։
Միջին հեռավորությունը Արեգակից կազմում է 2,562761 ա. մ., առավելագույնը մոտենում է 2,2513 ա. մ. հեռավորության վրա և հեռանում 2,8742 ա. մ. ։ Արեգակի շուրջ մեկ ամբողջական պտույտ է կատարում 1498,51 երկրային օրվա ընթացքում, իր ուղեծրով շարժվելով միջինում 0,240238 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,01° անկյուն։
Արտաքին հղումներ
Կատեգորիա:1983 թվականին հայտնաբերված աստղագիտական մարմիններ Կատեգորիա:Բրայան Սկիֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ռիշար Դեմբո
Կենսագրություն
Ռիշարդ Դեմբոն ծնվել է 1948 թվականի մայիսի 24-ին Փարիզում՝ հրեական ընտանիքում։ Նրա ծնողները եղել են Արևելյան Եվրոպայից։ 1964 թվականին փիլիսոփայության բակալավրի աստիճան ստանալուց հետո Ռիշար Դեմբոն աշխատել է ռեժիսորներ Ժան Շմիդտի, Անդրե Տեշինեի և Պիեռ Պրևերի մոտ որպես ընթերակա։
Ռիշար Դեմբոյին համաշխարհային ճանաչում է բերել նրա առաջնաելույթային «Փղի անկյունագիծ» լիամետրաժ ռեժիսորական աշխատանքը։ 1985 թվականին ֆիլմը ստացել է «Օսկար» մրցանակ՝ «օտար լեզվով լավագույն ֆիլմի համար» անվանակարգում, «Սեզար» մրցանակ՝ լավագույն դեբյուտային կինոնկարի համար և Լուի Դելլյուկ մրցանակ։
1993 թվականին Ռիշար Դեմբոն բեմադրել է իր երկրորդ «Հրեշտակի բնազդ» ֆիլմը։ Առաջին համաշխարհային պատերազմի ժամանակ ռազմական օդաչուների ճակատագրի մասին այս պատմության մեջ գլխավոր դերերը կատարել են Լամբեր Վիլսոնը, Ֆրանսուա Կլյուզեն և Ժան Լուի Տրենտինյանը
Ռիչարդ Դեմբոյի երրորդ և վերջին «Նինայի տունը» ֆիլմը, որի գլխավոր դերակատարն Անես Ժաուին էր, էկրան է բարձրացել 2005 թվականին՝ ռեժիսորի մահից հետո (2004 թվականի նոյեմբերի 11-ին, Փարիզում)։
Ռիշար Դեմբոն թաղված է Իսրայելում։
Արտաքին հղումներ
Կատեգորիա:Ֆրանսիացի կինոռեժիսորներ Կատեգորիա:Ֆրանսիացի սցենարիստներ Կատեգորիա:20-րդ դարի գրականություն Կատեգորիա:Սցենարիստներ այբբենական կարգով Կատեգորիա:21-րդ դարի կինոռեժիսորներ Կատեգորիա:Ֆրանսիացի գրողներ
Սուֆգանիա
Սուֆգանիա (סופגניה, հոգնակին՝ סופגניות սուֆգանիյոտ), փքաբլիթներ, որոնք Իսրայելում ընդունված է ուտել հրեական Խանուկայի տոնին։ Նման լինելով աշկենազի ժողովրդի կարտոֆիլի բլիթներին (լատկես)՝ սուֆգանիան ավանդական խանուկայի ուտեստ է սեֆարդական որոշ համայնքներում (և կոչվում է լադինո buñuelos)։ Եբրայերեն «սուֆգանիա» բառի արմատը՝ սֆոգ (եբրայերեն՝ ספוג) «սպունգ», նշանակում է փափուկ և ծակոտկեն բլիթի խմոր։ Սուֆգանիայի խորհրդանշական իմաստը Խանուկային․ ուտեստ, որը պատրաստվում է շատ յուղով (խանուկայի տոնը նվիրված է այն ավանդույթին, թե ինչպես տաճարի յուղի մեկօրյա պաշարը բավարար էր ութ օրվա համար)։
Սուֆգանիան տապակվում է յուղի մեջ, որից հետո խմորի մեջ է լցվում դոնդող կամ ջեմ, իսկ պատրաստի ուտեստը պատում են շաքարով կամ շոկոլադե ջնարակով։
Ըստ իսրայելական ամենամեծ հացաբուլկեղենի՝ Angel Bakeries-ի, Խանուկայի ութ օրվա ընթացքում ամեն օր տապակվում է ավելի քան 250,000 սուֆգանիա։
Արուսյակ (թերթ)
«Արուսյակ», հասարակական-քաղաքական, գրական, տնտեսական և իրավագիտական անկախ թերթ, երկօրյա, ապա՝ օրաթերթ։
Կատեգորիա:Հայկական գրական պարբերականներ Կատեգորիա:Հայկական քաղաքական պարբերականներ Կատեգորիա:Հայկական հասարակական պարբերականներ Կատեգորիա:Իրանի հայկական օրաթերթեր Կատեգորիա:Պարբերականներ այբբենական կարգով
Տեառն Ընդ Առաջ եկեղեցի
Տեառն Ընդ Առաջ եկեղեցի, Հայ առաքելական եկեղեցու տաճար պատմական Մեծ Հայքի Վասպուրական նահանգի Գողթն գավառի Որդուար քաղաքում, Նախիջևանի ԻՀ, ներկայիս Ադրբեջանի տարածքում։ Գտնվում է քաղաքի արևմտյան եզրին ։
Պատմություն
Ըստ ավանդության եկեղեցին հիմնել է 1-ին դարի կեսերեին Բարդուղիմեոս առաքյալը ։
Ճարտարապետություն
Եկեղեցին միանավ է, ունի թաղածածկ դահլիճ։ Կառուցված է կիսամշակ որձաքարից։ Հայտնի է 17-րդ դարի վերանորոգումը։ Մուտքը գտնվում է արևմտյան ճակատում։ Ունի կիսաշրջանաձև աբսիդ ։
Ծանոթագրություններ
Կատեգորիա:1-ին դարի հայկական վանքեր և եկեղեցիներ Կատեգորիա:Օրդուբադի շրջանի վանքեր և եկեղեցիներ Կատեգորիա:1-ին դարի հիմնադրումներ Հայաստանում
Don’t Be Shy
«Don’t Be Shy» (թարգմ․՝ «Մի՛ ամաչիր»), հոլանդական դիջեյ Tiësto-ի սինգլը կոլումբիացի երգչուհի և երգերի հեղինակ Կարոլ Ջիի մասնակցությամբ։ Այն թողարկվել է 2021 թվականի օգոստոսի 12-ին Atlantic Records լեյբլում որպես Tiësto-ի թողարկվելիք յոթերորդ ստուդիական ալբոմի երկրորդ սինգլ ։ Կարոլ Ջիի առաջին երգն է անգլերեն լեզվով ։
Տեսահոլովակ
Երաժշտական տեսահոլովակը նկարահանել է ռեժիսոր Քրիստիան Բրեսլաուերը։ Դրանում կատակերգու Բլեյք Ուեբերը մարմնավորում է թանգարանի հավաքարարի, իսկ Կարոլ Ջին պարում է մի խումբ պարողների հետ թանգարանում՝ տարբեր բեմերում ։
Երաժշտական տեսահոլովակի երկրորդ մասը թողարկվել է 2021 թվականի սեպտեմբերի 4-ին ։
Ծանոթագրություններ
Կատեգորիա:Կարոլ Ջիի երգեր
Վոլչիխա (գյուղ, Վոլչիխայի շրջան)
Վոլչիխա (Волчиха), գյուղ Ռուսաստանի Ալթայի երկրամասի Վոլչիխայի շրջանի կազմում։
Բնակչությունը 2003 թվականին գրանցված տվյալներով կազմում էր 11300 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1782 թվականին հիմնադրված բնակավայրեր Կատեգորիա:Ռուսաստանի Ալթայի երկրամասի Վոլչիխայի շրջանի բնակավայրեր
Բիսիեռ
Բիսիեռ (Bissières), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2008 թվականի դրությամբ կազմում է 155 մարդ, բնակչության խտությունը` 100.00 մարդ/կմ²։ Բնակավայրը զբաղեցնում է 1.55 կմ² տարածք։
2017 թվականի հունվարից Մերի Կորբոն համայնքի հետ միասին հանդիսանում է Մերի Բիսիեռ ան Օժ համայնքի մաս։
Աշխարհագրություն
Գտնվում է Փարիզ քաղաքից 185 կմ արևմուտք, Կան քաղաքից` 22 կմ արևելք։
Բնակչություն
Բնակչության քանակը ըստ տարիների
Տնտեսություն
2010 թվականին ուներ 114 աշխատունակ (15-64 տարեկան) բնակիչ, որոնցից ակտիվ էին 82-ը, իսկ ոչ ակտիվները` 32։ Ակտիվության ցուցանիշը կազմում է 71,9 %։ 82 աշխատունակ մարդկանցից աշխատել է 74 անձ (40 տղամարդ և 34 կին)։ Գործազուրկ են եղել 8 անձ (5 տղամարդ և 3 կին)։ 32 անաշխատունակներից 4-ը եղել են աշակերտներ կամ ուսանողներ, 19-ը` թոշակառուներ, իսկ 9-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Սլովակիայի գիտությունների ակադեմիա
Սլովակիայի գիտությունների ակադեմիա (Slovenská akadémia vied), գիտությունների ակադեմիա` հիմնադրված 1953 թվականի նոյեմբերի 26-ին։ Կենտրոնական գրասենյակը գտնվում է Բրատիսլավայում։ Հիմնվում է Սլովակիայի գիտությունների և արվեստների ակադեմիայի (1943) Պ. Յ. Շաֆարիկի անվան գիտական ընկերության (1931) Սլովակիայի Մատիցայի առաջադեմ գիտական ավանդույթների վրա։
Քիլիսի գավառակ
Քիլիս, գավառակ Կիլիկիայում, Ադանայի նահանգի Ադանայի գավառում։ Կենտրոնը Քիլիս քաղաքն էր։
Սլովակիայի գիտությունների ակադեմիա
Պատմություն
1953 թվականից սկսած ստեղծվել է Սլովակիայի գիտությունների ակադեմիայի հետազոտական ինստիտուտների ցանց։ Սկզբում այն ունեցել է 14 գիտական հաստատություն։
Քիլիսի գավառակ
Պատմություն
1919 թվականին մտնում էր Այնթափ անկախ գավառի մեջ։ 1915 թվականից հետո գավառակում այլևս հայեր չկային։
Սլովակիայի գիտությունների ակադեմիա
Պատմություն
1953 թվականին Սլովակիայի գիտությունների ակադեմիայում աշխատել է 584 աշխատող, որից 244 մարդ հումանիտար ուղղությամբ ինստիտուտներում, իսկ 196-ը` բնական գիտությունների ինստիտուտներում (քիմիա, բժշկություն, կենսաբանություն, գյուղատնտեսություն)։ 58 մարդ աշխատել է Երկրի և Տիեզերքի, ֆիզիկա-մաթեմատիկական և տեխնիկական գիտությունների ոլորտում։ 106 աշխատակից աշխատել է համատեղ գիտահետազոտական ինստիտուտներում։
Քիլիսի գավառակ
Բնակչություն
Մինչև 1915 թվականի Մեծ Եղեռն ուներ 12 000 հայ բնակիչ։
Սլովակիայի գիտությունների ակադեմիա
Պատմություն
1963 թվականից Սլովակիայի գիտությունների ակադեմիան Չեխոսլովակիայի գիտությունների ակադեմիայի մասն է։
1975 թվականին Սլովակիայի գիտությունների ակադեմիան ունեցել էր 30 իսկական անդամ և 37 թղթակից-անդամ (նրանցից 21-ը միաժամանակ Չեխոսլովակիայի գիտությունների ակադեմիայի անդամներ էին)։ Այն ժամանակ այն միավորում էր 19 գիտական կոլեգիա, շուրջ 50 գիտական ​​հաստատություններ, այդ թվում` Բրատիսլավայում (ֆիզիկայի, կենսաբանության, տեխնիկական կիբեռնետիկայի, երկրաբանական և այլն), Կոշիցեում (փորձարարական ֆիզիկայի, հանքարդյունաբերության, հելմինթոլոգիայի և այլն) և Նիտրայում (հնագիտական)։
Քիլիսի գավառակ
Վարչական բաժանում
Գավառակը բաղկացած էր Մուսաբեկլի և Ջում գյուղախմբերից
Ծանոթագրություններ
Կատեգորիա:Կիլիկիայի գավառներ
Սլովակիայի գիտությունների ակադեմիա
Պատմություն
Ներկայումս Սլովակիայի գիտությունների ակադեմիան Սլովակիայում անկախ, ինքնակառավարվող գիտական ​​կազմակերպություն է։ Բարեփոխված ակադեմիան հրաժարվեց գիտնականների ընտրովի-մշտական անդամակցության պրակտիկայից, փոխարենը ակադեմիան միավորում է երկրի գիտահետազոտական ​​ինստիտուտները, որոնց ընտրված ներկայացուցիչները կազմում են ակադեմիայի բարձրագույն օրգանը` Սլովակիայի գիտությունների ակադեմիայի ասամբլեան (Snem SAV), որը գործում է 4 տարվա գումարման կարգով։ Ասամբլեայի ընթացիկ կազմն ընտրվել է 2017 թվականին և կգործի մինչև 2021 թվականը։
2015 թվականի հունվարից Սլովակիայի գիտությունների ակադեմիայի նախագահը (պրեզիդենտ) Պավոլ Շայգալիկն է։
Երկկողմ և բազմակողմ միջազգային և հայրենական գիտական ​​նախագծերի օգնությամբ, մասնավորապես, ԵՄ կառուցվածքային ֆոնդերից և միջազգային ասոցիացիաների և հաստատությունների անդամակցությունից, մշակվել է միջազգային համագործակցության լայն համակարգ, դրանով իսկ նպաստելով միջազգային համատեքստում սլովակյան գիտության ինտեգրմանը։
Գիտությունների ակադեմիայի միջազգային ասոցիացիայում ունի դիտորդի կարգավիճակ։
Արտաքին հղումներ
Կատեգորիա:1942 հիմնադրումներ Սլովակիայում Կատեգորիա:Սլովակիայի գիտահետազոտական ինստիտուտներ
Հայոց ցեղասպանության հուշարձան (Վալանս, Ֆրանսիա)
Հայոց ցեղասպանության հուշարձան, հուշարձան Ֆրանսիայի Վալանս քաղաքում։
Պատմություն
Հուշարձանը նվիրված է Հայոց ցեղասպանության զոհերի հիշատակին։ Հուշարձանը կառուցվել է տեղի ֆրանսահայ համայնքի և հայկական կազմակերպությունների ջանքերով ։ Կառուցման աշխատանքները սկսվել են 1985 թվականին, հուշարձանի բացումը տեղի է ունեցել 1987 թվականին։ Հուշարձանի վրա մակագրված է.
Ծանոթագրություններ
Կատեգորիա:Ֆրանսիայի հուշարձաններ Կատեգորիա:Հայոց ցեղասպանության հուշարձաններ
Դենիել Վու
Դենիել Վու Ին-չո (Daniel Wu Yin-cho, ), ամերիկա-չինացի դերասան, ռեժիսոր, պրոդյուսեր, մոդել և մարտարվեստագետ։
Կենսագրություն
Վուն ծնվել է Կալիֆոռնիայի Բերքլի քաղաքում և մեծացել՝ Օրինդայում (Կալիֆոռնիա նահանգ)։ Նրա ծնողները՝ Ջորջը (թոշակառու ինժեներ) և Դիանան (քոլեջի պրոֆեսոր), Չինաստանի Շանհայ քաղաքից են ։ 1949 թվականին Չինաստանում կոմունիստական հեղափոխությունից հետո Վուի հայրը ներգաղթել է ԱՄՆ։ Դենիելը Նյու Յորքում ուսանող եղած ժամանակ ծանոթացել է իր ապագա կնոջ և նրա մոր հետ։ Հարսանիքից հետո նրանք բնակություն են հաստատել Կալիֆոռնիայում ։ Վուն ունի երկու ավագ քույր՝ Գրետան և Գլորիան։ Վուն մանկուց հետաքրքրություն է ցուցաբերել մարտարվեստի նկատմամբ։ «Շաոլինի տաճար» ֆիլմում տեսնելով Ջեթ Լիին ՝ նա 11 տարեկան հասակում սկսել է ուսանել ուշու ։ Նրա մանկության ընդօրինակման կերպարը եղել է Ջեքի Չանն , որը այժմ Վուի մասին խոսում է որպես իր «որդու» ։
Վուն հաճախել է Կալիֆոռնիայի Օքլենդ քաղաքում գտնվող Հեդ Ռոյս դպրոց, այնուհետև Օրեգոնի համալսարան, որտեղ մասնագիտացել է ճարտարապետության մեջ։ Այնտեղ գտնվելով՝ 1994 թվականին հիմնադրել է Օրեգոնի համալսարանի ուշու ակումբը և եղել է մարզիչ ։ Միևնույն ժամանակ, Վուն հաճախում էր կինոյի դասընթացների և հաճախ այցելում տեղական թատրոններ՝ վայելելու այնպիսի ռեժիսորների ստեղծագործությունները, ինչպիսիք են Ակիրա Կուրոսավան և Լյուկ Բեսոնը ։ Համալսարանն ավարտելուց հետո 1997 թվականին Վուն մեկնել է Հոնկոնգ, որպեսզի ականատես լինի Հոնկոնգը ՉԺՀ-ին հանձնելուն, բայց միևնույն ժամանակ ոչ մի մտադրություն չունենալով սկսել է իր կինոկարիերան։ Իր քրոջ խորհրոդով Վուն սկսել է աշխատել որպես մոդել ։ Չորս ամիս անց ռեժիսոր Իոնֆանը մետրոյի կայարանում Վուին տեսել է գովազդային հագուստով և առաջարկել որպեսզի գլխավոր դեր կատարի իր նոր ֆիլմում ։
Անձնական կյանք
2010 թվականի ապրիլի 6-ին Դենիել Վուն Հյուսիսային Ամերիկայում ամուսնացել է դերասանուհի, մոդել և VJ Լիզա Սելեսների հետ ։ Նրանց դուստրը՝ Ռավենը, ծնվել է 2013 թվականի հունիսի 2-ին ։
Վուն անշարժ գույք ունի Հոնկոնգում, Շանհայում և Պեկինում։ Նա շարունակում է ակտիվորեն բարելավել ուշուի, ինչպես նաև այլ մարտարվեստների վարպետությունները ։
Արտաքին հղումներ
Կատեգորիա:Ամերիկացի կինոռեժիսորներ Կատեգորիա:Ամերիկացի կինոպրոդյուսերներ Կատեգորիա:Ամերիկացի տղամարդ կինոդերասաններ Կատեգորիա:Հոնկոնգցի կինոդերասաններ Կատեգորիա:Մոդելներ այբբենական կարգով Կատեգորիա:Ամերիկացի մոդելներ Կատեգորիա:Կինոռեժիսորներ այբբենական կարգով Կատեգորիա:21-րդ դարի կինոռեժիսորներ Կատեգորիա:Ամերիկացի հեռուստատեսային դերասաններ Կատեգորիա:Դերասաններ այբբենական կարգով
Կապի նահանգ
Կապի նահանգ (անգլ. Cape Province), 1910-1994 թվականներին վարչական միավոր Հարավ-Աֆրիկյան Հանրապետությունում։ Տարածությունը 721 հազար կմ2 էր։ Վարչական կենտրոնը՝ Քեյփթաուն։
Անվանում
Անվանումը ստացել է Բարեհուսո հրվանդանից։ Անգլերեն կոչվում էր Cape Province՝ «Կապի նահանգ», հոլանդերեն՝ Kaapland ― «Հրվանդանի երկիր» ։
Ծանոթագրություններ
Կատեգորիա:Հարավաֆրիկյան Հանրապետության աշխարհագրություն Կատեգորիա:1910 հիմնադրված պետություններ և տարածքներ
Զալիվնոե (գյուղ, Նիժնեգորսկի շրջան)
2001 թվականի տվյալներով Զալիվնոե գյուղում բնակվում էր 102 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Նիժնեգորսկի շրջանի բնակավայրեր Կատեգորիա:Ուկրաինայի գյուղեր
Որդուարի բերդ
Որդուարի բերդ, Մեծ Հայքի Վասպուրական նահանգի Գողթն գավառի (այժմ՝ Ադրբեջանական Հանրապետության Նախիջևանի ԻՀ-ում) Որդուար քաղաքի հյուսիսարևելյան թաղամասում, բարձրադիր և քաղաքի տարածքի վրա իշխող բլրի վրա ։
Պատմություն
Մինչև մեր օրերը հասած բերդի կառույցը վերաբերվում է 9-10-րդ դարերին ։
Ճարտարապետություն
Պարիսպները քարաղեն են, այժմ ավերված են։ Որոշ տեղերում նկատելի են հիմնաշարից բարձր հատվածներ։ Ավերակները գտնվում են բլրի տարբեր հատվածներում, պարսպամերձ մասերում։ Դարերի ընթացքում մինչև հիմքերը ավերվել են ինչպես բերդի համալիրի, այնպես էլ նրա միջնաբերդի շինությունները ։
Ծանոթագրություններ
Կատեգորիա:Որդուար Կատեգորիա:Գողթն Կատեգորիա:Նախիջևանի Ինքնավար Հանրապետության բերդեր և ամրոցներ
Ժերար Դարմոն
Ժերար Դարմոն (Gérard Darmon ), Թատրոնի և կինոյի ֆրանսիացի դերասան, երգիչ։
Կենսագրություն
Ժերարը ծնվել է Ալժիրից գաղթած հրեական ընտանիքում։ Թողնելով միջնակարգ դպրոցը Ժերար Դարմոնը սովորել է դերասանական վարպետություն Բեռնար Բիմոնի մոտ։ Շուրջ տասը տարի աշխատել է սրճարան-թատրոնում։ Կինոյում առաջին անգամ նկարահանվել է սպասավոր Ֆարեսի փոքրիկ դերով Ժերար Ուրիի «Ռաբբի Ժակոբի արկածները» ֆիլմում (1973)։
Ծանոթագրություններ
Կատեգորիա:Ֆրանսիացի դերասաններ Կատեգորիա:Ֆրանսիացի երգիչներ Կատեգորիա:Ֆրանսիացի կինոդերասաններ Կատեգորիա:Ֆրանսիացի սցենարիստներ Կատեգորիա:Արվեստի և գրականության շքանշանի ասպետներ Կատեգորիա:Թատրոնի ֆրանսիացի դերասաններ
Բերդ քաղաքի պատմության և կենցաղի թանգարան
Բերդ քաղաքի պատմության և կենցաղի թանգարան, Տավուշի մարզի Բերդ քաղաքի թանգարանը հիմնադրվել է 1981 թ.` որպես Սարդարապատի ազգագրության թանգարանի մասնաճյուղ, հետագայում անցել է ՀՀ Մշակույթի նախարարության ենթակայության տակ, իսկ 1997 թ. այն Բերդի քաղաքապետարանի ենթակայությամբ գործող հիմնարկություն է։
Պատմություն
Թանգարանը գտնվում է Բերդ քաղաքից փոքր-ինչ հեռու՝ բարձրադիր ու գեղատեսիլ վայրում, «Սորան» կոչվող զբոսայգու հարևանությամբ։ Թանգարանի հիմնադիր և առաջին տնօրեն է եղել Ռաֆիկ Աշոտի Մուրադյանը։
Ցուցադրություն
Թանգարանում առկա է 624 ցուցանմուշ, որոնցից 190-ը գտնվում է ֆոնդում։ Ցուցադրված է 434-ը, որից 34-ը գրքեր են։ Թանգարանն ունի բաժիններ, որոնք վերաբերում են Հայոց ցեղասպանությանը, ԽՍՀՄ կազմում Երկրորդ համաշխարհային պատերազմին մասնակցածներին, հայ-ադրբեջանական հակամարտությանը, քաղաքի ինքնապաշտպանական ջոկատներին (այս բաժինն ստեղծվել է տնօրեն Հրաչիկ Աթոյանի նախաձեռնությամբ) Տավուշ կամ Ցլիկ Ամրամի ամրոցի պատմությանը, կատարված պեղումներին, բնակավայրի կենցաղին, որը ներկայացված է «տատիկի տուն», «մոր և մանկան» անկյունների միջոցով, հողագործությանը, կավագործությանը, ձեռագործությանը, գորգագործությանը և երաժշտական գործիքներին։
Արժեքավոր է հատկապես Տավուշ բերդին նվիրված անկյունը, որտեղ ներկայացված են պեղումների միջոցով բերդի շրջակայքից հայտնաբերված կավե, պղնձե գործիքների մնացորդներ, նիզակներ, կենցաղային իրեր, ջրամատակարարման կավե խողովակներ, կմախքներ, զարդեր և այլն։
Առանձին բաժիններ են հատկացված անասնապահական, գյուղատնտեսական իրերի ցուցադրությանը։ Ներկայացված են հին հայկական կարպետներ, գորգեր, ասեղնագործ աշխատանքներ։
Թանգարանում ներկայացված են նկարիչ Միշա Հովհաննիսյանի գծանկարները՝ հայ գրականության, գիտության, մշակույթի, արվեստի, շախմատի, թատերարվեստի ու կինոյի մեծերի՝ Շառլ Ազնավուրի, Առնո Բաբաջանյանի, Հրաչյա Ներսիսյանի, Տիգրան Պետրոսյանի, Մհեր Մկրտչյանի, Արամ Խաչատրյանի, Կոմիտասի, Պարույր Սևակի, Վիլյամ Սարոյանի դիմանկարները։ Ցուցադրվում են նաև քաղաքի նկարիչ Ռոմեո Մելիքյանի կտավները։
Հասցե
Թանգարանը գտնվում է բերդ քաղաքում, «Սորան» կոչվող զբոսայգու հարևանությամբ։
Կատեգորիա:Հայաստանի թանգարաններ Կատեգորիա:Բերդ քաղաքի պատմություն Կատեգորիա:1981 հիմնադրված թանգարաններ
Համիլտոն շրջան (Թենեսի)
Համիլտոն շրջան (Hamilton County), ԱՄՆ Թենեսի նահանգի 95 վարչական միավորներից մեկը։ Ընդհանուր տարածությունը 1.406 կմ² է, բնակչությունը՝ 307.896 մարդ (2000 թ. տվյալներով)։ Շրջկենտրոնն է Չատանուգա բնակավայրը։ Կազմավորվել է 1819 թ.։
Կատեգորիա:Թենեսիի շրջաններ Կատեգորիա:1819 թվականին հիմնադրված բնակավայրեր
Ղամարա
Ղամարա, գյուղ Արևմտյան Հայաստանում, Բիթլիսի վիլայեթի Սղերդի գավառի Գենջի գավառակում։
Բնակչության հիմնական զբաղմունքը անասնապահությունն ու երկրագործությունն էր ։ Ղամարայի հայերը բռնությամբ տեղահանվել են 1915 թվականին, Մեծ եղեռնի ժամանակ։ Նրանց մեծ մասը զոհվել է գաղթի ճանապարհին։ Փրկվածները բնակություն են հաստատել տարբեր երկրներում։
Ծանոթագրություններ
Կատեգորիա:Արևմտյան Հայաստանի գյուղեր
Վոլսկիե Դաչի
Վոլսկիե Դաչի (Вольские Дачи), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Վյազեմսկի շրջանի բնակավայրեր
Կապի ռադիոռելեային գիծ
Կապի ռադիոռելեային գիծ, ռադիոկապի գիծ՝ գերբարձր հաճախականությունների տիրույթի ռադիոալիքների ռետրանսլյատորների շղթայով հարյուրավոր կամ հազարավոր հեռախոսային-հեռագրական հաղորդումներ կամ հեռուստատեսային ծրագրեր միաժամանակ հաղորդելու համար։ Ռետրանսլյատորների անտենաները տեղադրվում են գծի միջանկյալ կետերում՝ բարձր աշտարակների վրա, որոնք գտնվում են միմյանցից ուղիղ տեսանելիության հեռավորությունների (50—70 կմ) վրա։ Որպես միջանկյալ կետ կամ ռադիոռելեային գծի կայաններ կարող են ծառայել երկրի արհեստական արբանյակները։
Մադիսե (գյուղ, Պադիսե շրջան)
Մադիսե (Madise), գյուղ Էստոնիայի Հարյումաա նահանգի Պադիսե շրջանում։
2011 թվականի տվյալներով գյուղում բնակվում էր 72 մարդ։
Արտաքին հղումներ
Կատեգորիա:Էստոնիայի Հարյումաա նահանգի Պադիսե շրջանի բնակավայրեր Կատեգորիա:Էստոնիայի գյուղեր
Փիշմանիե
Փիշմանիե (Pişmaniye), թուրքական խոհանոցի աղանդեր, որը հանդիպում է նաև պարսկական, չինական և կորեական խոհանոցներում։ Այն իրենից ներկայացնում է բարակ թելերի կծիկ, որը բաղկացած է յուղի մեջ բոված ալյուրից ու շաքարից, ինչպես նաև որոշ համային բնական հավելումներից՝ խնկենի, գետնանուշ, քնջութ, վանիլին և այլն։ Որպես այդպիսին այն հալվայի և շաքարե բամբակի միջև գտնվող քաղցրավենիք է։ Արտաքին տեսքը հիշեցնում է թելի կծիկ և ունի խիստ արտահայտված քաղցր համ։
Թուրքական խոհանոց
Փիշմանիեի պատրաստման առաջին հիշատակությունը հանդիպում է բժիշկ Սերվանի գրքում դեռևս 1430-ական թվականներին ։
Պարսկական խոհանոց
Իրանում փիշմանիեի նմանօրինակ քաղցրավենիքը կոչվում է փաշմակ և առաջին անգամ հիշատակվել է բանաստեղծ Աբու Իսհակի ստեղծագործություններում։ «Փաշմակ» բառն առաջացել է պարսկերեն «փաշմ» տերմինից, որը նշանակում է բուրդ։ Պարսկական փիշմանիեի հայրենիքը համարվում է Յազդ քաղաքը։ Կա ևս մեկ վարկած, որ նույն անվանումով քաղցրավենիք ծագել է Եգիպտոսում (ղպտիների մոտ) որպես աղանդեր։
Չինական խոհանոց
Չինաստանում այս քաղցրավենիքը կոչվում է «Վիշապի մորուք»։ Չինական խոհանոցից այս աղանդերը չինական սփյուռք ի հետ տարածվել է Արևելյան Ասիայում, ինչպես նաև Կանադա և ԱՄՆ։
Դասական «վիշապի մորուքը» պատրաստում են եգիպտացորենի օշարակից, բրնձի ալյուրից, գետնանուշից, քնջութի և կոկոսի քերուքից։ Արտաքին տեսքով այնքան էլ չի տարբերվում փիշմանիեից և փաշմակից։ Ի տարբերություն առաջինի, վիշապի մորուքի մեջ լրացուցիչ կերպով լցոնում են քաղցր միջուկ։
Կորեական խոհանոցում այս քաղցրավենիքը կոչվում է կկուլտարաե (w:en:Kkultarae):
Ծանոթագրություններ
Կատեգորիա:Թուրքական խոհանոց Կատեգորիա:Իրանական խոհանոց Կատեգորիա:Չինական խոհանոց Կատեգորիա:Կորեական խոհանոց Կատեգորիա:Աղանդեր Կատեգորիա:Թուրքերեն բառեր և արտահայտություններ Կատեգորիա:Հրուշակեղեն
Անդրկովկասի բոլշևիկ
«Անդրկովկասի բոլշևիկ», քաղաքական–տեսական ամսագիր։
Օրգան ՀամԿ(բ)Կ Անդրերկրկոմի, լույս է տեսել 1931-ին, Թիֆլիսում, հինգ համար։ Ամսագիրը պրոպագանդել է մարքսիզմ–լենինիզմը, արձագանքել երկրի տնտեսական–քաղաքական կարևոր խնդիրներին, սոցիալիստական շինարարության մեջ կուսակցության քաղաքականությանը, ներկուսակցական կյանքին և միջազգային իրադրությանը։ «Անդրկովկասի բոլշևիկ» լուսաբանել է կուլտուրական հեղափոխության և ազգային–կուլտուրական շինարարության հիմնական հարցերը։ Ամսագիրը լույս է տեսել ռուսերեն, հայերեն, վրացերեն և ադրբեջաներեն։
Սլոբոդա (գյուղ, Մոնաստիրշչինսկի շրջան)
Սլոբոդա (Слобода), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 200 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Մոնաստիրշչինսկի շրջանի բնակավայրեր
Codagenix պատվաստանյութը COVID-19-ի դեմ
CDX-005-պատվաստանյութ՝ COVID-19-ի դեմ թեկնածու, որը մշակվել է բրիտանական Codagenix ընկերության և Հնդկաստանի շիճուկների ինստիտուտի հետ համատեղ ։ Պատվաստանյութի հիմքում ընկած է կենդանի թուլացած SARS-CoV-2 վիրուսը։ Օգտագործվող տեխնոլոգիան ենթադրում է պաթոգենի գենետիկ փոփոխություն, որը դանդաղեցնում է բջիջների մեջ նրա վերարտադրությունը, ինչը թույլ է տալիս խուսափել հիվանդությունից, միաժամանակ օրգանիզմին ցույց տալով գոյություն ունեցող վիրուս։ Պատվաստանյութը ներարկվում է intranasally, բավարար սովորական սառնարանի պահպանման համար։ Պատվաստանյութի կլինիկական հետազոտությունները մեկնարկել են Մեծ Բրիտանիայում 48 հոգանոց խմբում  ։
Codagenix-ի համահիմնադիր և գլխավոր գիտական տնօրեն, Նյու Յորքի Սթոունի Բրուքի համալսարանի դոցենտ Շտեֆեն Մյուլլերը SAVE (Synthetic Attenuated Virus Engineering-attentuated վիրուսի սինթետիկ ինժեներիա) կոչվող պատվաստանյութի հարթակի համահեղինակն է, որը թույլ սինթետիկ վիրուսների ստեղծման մեթոդ է, որոնք վերջնականապես արգելափակում են վիրուսայնության վերականգնման հնարավորությունը ։ Այս մեթոդը կարող է դառնալ այսպես կոչված կենդանի (կամ թույլ) հակավիրուսային պատվաստանյութերի նոր դասի ստեղծման հիմնական միջոցը   ։
Աստերոիդների ցանկ (30601-30700)
Աստերոիդների ցանկ (30501-30600) * Աստերոիդների ցանկ * Աստերոիդների ցանկ (30701-30800)
Զորավար Անդրանիկի թաղամաս (Երևան)
Զորավար Անդրանիկի թաղամաս (նախկինում Հարավարևմտյան թաղամաս (ՀԱԹ), Հայաստանի Հանրապետության մայրաքաղաք Երևանի նորակառույց թաղամասերից, հիմնադրվել է 1980-ական թվականներին։ Ունի 7 թաղ՝
Թաղամասում գործում են 9 դպրոցներ, բազմաթիվ մանկապարտեզներ ։ Նրան են հարում Ախպարաշեն, Անկախ մայլա թաղամասերը։ Կից գտնվում են նույն համայնքի կազմի մեջ մտնող Մալաթիա, Շահումյան, Սեբաստիա, Հաղթանակ թաղամասերը։
Թաղամասը հանրության մոտ հայտնի է որպես Բանգլադեշ։
Կրոն
Քրիստոնեություն
Սուրբ Երրորդություն եկեղեցին գտնվում է Զորավար Անդրանիկի թաղամասում։ Եկեղեցու շինարարությունն սկսվել է 2001 թվականի մարտին։ Կառուցվել է երջանկահիշատակ ճարտարապետ Բաղդասար Արզումանյանի նախագծով և ամերիկահայ ազգային բարերար Լուիզ Սիմոն Մանուկյանի ֆինանսական աջակցությամբ։ 2005 թվականի նոյեմբերի 19-ին ձեռամբ ԱՀԹ առաջնորդական փոխանորդ Տ. Նավասարդ արքեպս. Կճոյանի օծվել են եկեղեցու խաչերը։ 2005թ. նոյեմբերի 20-ին ձեռամբ Գարեգին Բ Ամենայն Հայոց կաթողիկոսի կատարվել է Սուրբ Երրորդություն եկեղեցու օծման սրբազան արարողությունը ։
Թատրոն և կինո
Թաղամասում գտնվում է «Հայաստան» կինոթատրոնը, որն երկու տարի տևած վերանորոգումից հետո այսօր իր դռներն է բացել։ Խորհրդային Հայաստանում կառուցված վերջին կինոթատրոնը կրկին վերադառնում է իր առաքելությանը։ 1996թ-ին կինոթատրոնը սեփականաշնորհվել է և երկար տարիներ ծառայել է որպես մշակութային կենտրոն։ 2013թ-ին ընկերության նոր հիմնադիրները որոշել են ստեղծել ժամանակակից ընտանեկան ժամանցի կենտրոն:Կինոթատրոնի բացմանը արարողությանը ներկա էր ՀՀ նախագահ Սերժ Սարգսյանը, Երևանի քաղաքապետ Տարոն Մարգարյանը, ԲՀԿ նախկին ղեկավար Գագիկ Ծառուկյանը, ԱԺ պատգամավորներ Սամվել Ալեքսանյանը, Կորյուն Նահապետյանը։
Շենքի նախկին սեփականատեր Արմեն Ամիրյանը նշեց, որ այն նմանօրինակը չունեցող, բազմաֆունկցիոնալ, բարձրակարգ, որակյալ գերժամանակակից կենտրոն է. «Երկու տարի տևած վերակառուցման աշխատանքներից հետո այսօր մոտ 3000 քմ տարածք զբաղեցնող գեղեցիկ ճարտարապետական կառույցում կարելի է դիտել համաշխարհային բոլոր կինոպրեմիերաները։ Հիմնադիրները փորձել են ստեղծել այնպիսի միջավայր, որտեղ մարդիկ ոչ միայն ֆիլմեր կդիտեն, այլև իրենց ընկերական կամ ընտանեկան ժամանցը կանցկացնեն»։
Կրթություն և սպորտ
Թաղամասում գործում է 9 դպրոց և 2 կրթահամալիր՝ «Մխիթար Սեբաստացի» կրթահամալիրը և Ավետիսյան դպրոցը։
«Մխիթար Սեբաստացի» կրթահամալիրը իրականացնում է ամբողջական միջնակարգ (նախակրթական, հանրակրթական, ավագ), արհեստագործական, միջին մասնագիտական և լրացուցիչ կրթական ծրագրեր։ Հիմնվել է 1989 թվականին այն ժամանակ Խորհրդային Հայաստանի Կրթության և գիտության նախարարության կողմից և կրում է Մխիթար Սեբաստացու անունը։ Կրթահամալիրն իրականացնում է պետական այլընտրանքային (հեղինակային) կրթական ծրագիր, որի ընթացքում կարևորվում է սովորողի և ուսուցչի համատեղ ստեղծական աշխատանքը։ ՏՏ-ները և օտար լեզուները գործածվում են առաջին դասարանից։ Սովորողի նախասիրությունը ուսումնական պլանով որոշված գործունեություն է, որն իրականացվում է լաբորատոր-մասնագիտական միջավայրում։
Երևանի օլիմպիական հերթափոխի պետական մարզական քոլեջը հիմնվել է 1971 թվականին, որպես Երևանի թիվ 10 մարզական թեքումով միջնակարգ դպրոց։ Քոլեջը հիմնական ընդհանուր, միջնակարգ (լրիվ) ընդհանուր և միջին մասնագիտական կրթության ծրագրեր իրականցնող և միաժամանակ հանրապետության հավաքական թիմերը որակյալ մարզիկներով համալրող ուսումնադաստիարակչական, մարզական հաստատություն է։ Քոլեջն ունի մասնագիտացված և ընդհանուր ֆիզիկական պատրաստության մարզադահլիճներ, ուսումնական և հանրակացարանային մասնաշենքեր, բուժվերականգնողական կենտրոն, ճաշարան, հանդիսությունների դահլիճ և վարչատնտեսական այլ կառույցներ։ Քոլեջում աշխատում են բարձր համապատասխան որակավորում ունեցող մարզիչ-մանկավարժներ։ Քոլեջում գործում են հետևյալ մարզական բաժանմունքները՝ հունահռոմեական և ազատ ոճի ըմբշամարտ, բռնցքամարտ, ծանրամարտ, ձյուդո, աթլետիկա, ակրոբատիկա, մարմնամարզություն, լող, սեղանի թենիս, հեծանվային սպորտ, բաստկետբոլ և այլն։
Ծանոթագրություններ
Կատեգորիա:Մալաթիա-Սեբաստիա վարչական շրջանի թաղամասեր
Ճապկնուտ
Գյուղի մասին առաջին անգամ հիշատակվել է 1445 թվականին՝ Գրիգոր Մակվեցու կոնդակում՝ Եղրդուտի Ս. Հովհաննես վանքին պատկան հողերի թվարկության մեջ։
1909 թվականին ուներ 25 տուն հայ բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
(6174) Պոլիբիուս
(6174) Պոլիբիուս (Polybius), աստերոիդ աստերոիդների հիմնական գոտում։ Հայտնաբերվել է 1983 թվականի հոկտեմբերի 4-ին Նորման Թոմասի կողմից Անդերսոն Մեսայում ։
Միջին հեռավորությունը Արեգակից կազմում է 3,049871 ա. մ., առավելագույնը մոտենում է 2,3738 ա. մ. հեռավորության վրա և հեռանում 3,7259 ա. մ. ։ Արեգակի շուրջ մեկ ամբողջական պտույտ է կատարում 1945,45 երկրային օրվա ընթացքում, իր ուղեծրով շարժվելով միջինում 0,185047 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,7° անկյուն։
Միաչքանին, Երկաչքանին, Երեքաչքանին
Սյուժե
Կինը երեք աղջիկ ուներ, որոնք ունեին տարբեր թվով աչքեր։ Նրանք էին Միաչքանին, Երկաչքանին և Երեքաչքանին։ Երկաչքանու հետ մայրն ու քույրերը շատ վատ էին վերաբերվում, քանի որ նա մյուս մարդկանց նման էր։ Եվ խեղճը ստիպված էր լինում սնվել հացի փշրանքներով։ Մի անգամ, երբ Երկաչքանին սոված նստած էր իր այծիկի հետ և լացում էր, իր առջև մի կախարդ է հայտնվում, որը նրան սովորեցնում է կախարդական բառեր։ Դրանք պարզապես պետք էր ասել այծին, և աղջիկը միշտ կարող էր ստանալ լավ ուտելիք։ Խոսքը հետևյալն էր. «Այծիկ, մե-մե, սեղան գցիր»։ Կշտանալուց հետո պետք էր ասել. «Այծիկ, սեղանը հավաքիր», և սեղանը միանգամից կանհետանար։
Երբ Երկաչքանին այս ձևով կերակրվելու միջոց է ստանում, դադարում է ուտել քույրերի թողած կերակրի մնացորդները։ Այդ ժամանակ Միաչքանին որոշում է Երկաչքանու հետ մարգագետին գնալ, որպեսզի իմանա պատճառը։ Երբ Միաչքանին քայլելուց հյուծված և քնատ նստում է գետնին, Երկաչքանին քնեցնում է նրա աչքը, և վերջինս ոչինչ չի նկատում։ Հաջորդ օրը մարգագետին է գնում Երեքաչքանին, սակայն երբ Երկաչքանին նրան օրորելով քնեցնում է, մոռանում է երրորդ աչքի մասին, և այդ վերջինիս հաջողվում է տեսնել, թե Երկաչքանին որտեղից է սնունդ վերցնում։ Երբ մայրիկն իմանում է Երկաչքանու գաղտնիքի մասին, նա նախանձից սպանում է այծիկին։ Երկաչքանին գնում է դաշտ և այնտեղ սկսում դառը լացել։ Նորից նրա առջև հայտնվում է գուշակող վհուկը և խորհուրդ տալիս այծի աղիքները թաղել մուտքի դռան առջև։ Հաջորդ առավոտ այդ տեղում աճում է արծաթե տերևներով և ոսկե խնձորներով ծառ, որին ոչ մեկի ձեռքը չէր հասնում, բացի Երկաչքանուց։ Մայրը նախանձից սկսում է նրան ավելի վատ վերաբերվել, քան առաջ։
Այդ իրադարձություններից երկար ժամանակ հետո Երկաչքանու ամրոցի դիմաց հայտնվում են երկու մուրացկաններ, որոնց մեջ նա ճանաչում է իր քույրերին։ Չնայած այն ամբողջ չարությանը, որ քույրերը նրա հանդեպ գործել էին նախկինում, Երկաչքանին սիրով ընդունում է նրանց, և Միաչքանին ու Երեքաչքանին ամբողջ սրտով ափսոսում են այն ամենի համար, որ նրանք գործել են իրենց քրոջ հանդեպ երիտասարդ ժամանակ։
Սյուժեի ծագում
Հեքիաթն առաջին անգամ 1816 թվականին հրապարակել է Թեոդոր Պեշեկը Յոհան Գուստավ Բյուշինգի «Ամենշաբաթյա հաղորդումներ պատմության, արվեստի ընկերների և միջնադարագիտության զբաղվողների համար» ամսագրում` «Պատմություն Միաչքանու, Երկաչքանու և Երեքաչքանու մասին» վերնագրով։ Գրիմ եղբայրների մշակմամբ տեքստը մեծ թվով ուղղակի խոսք է պարունակում, սակայն սյուժեի փոփոխություն չկա։ « Նմանատիպ հոդվածի ամենավաղ տպագրությունը եղել է 1560 թվականին, Մարտին Մոնտանուսի կողմից, Գրիմ եղբայրները, սակայն, դրան ծանոթ չէին ։
Մեկնաբանություններ
Երկաչքանին միակն էր քույրերից, որը ճակատի վրա աչք չուներ, ինչը համարվում էր «չար հայացք» ։
Գրիմ եղբայրները իրենց տեսողական որակի համար Միաչքանուն համեմատել են Պոլիֆեմուսի և Օդինի, իսկ Երեքաչքանուն` Յուպիտերի հետ, որն ըստ առասպելի մի քանի տարբերակների երեք աչք է ունեցել։ Հեդվիգ ֆոն Բեյտը այծին մեկնաբանել է որպես մայրության խորհրդանիշ։ Այս խորհրդանիշը հայտնվում է կախարդի կերպարով, ինչպես նաև` կյանքի ծառի տեսքով, որի արծաթն ու ոսկին մատնացույց են անում Մայր հողի մետաղն ու կրակը, իսկ տակառը մարմնավորում է չար մորը ։
Ֆրիդել Լենցը Երկաչքանու կերպարում տեսնում է ժամանակակից գիտակից հոգին, որը պետք է հեռանա երևակայության աշխարհից, որին էլ ոչ ոք սնունդ չի տալիս ։
Պամելա Տրեվերսը Միաչքանու կերպարում «անմարդկայնություն» է տեսել, իսկ Երեքաչքանու կերպարում` «գերմարդկայնություն», որոնք հավասար են հրեշների և չեն կարող սնվել հոգևոր սնունդով, որը հասանելի է սովորական մարդկանց ։
Ծանոթագրություններ
Կատեգորիա:Գրիմ եղբայրների հեքիաթներ
Հանքոկ շրջան (Թենեսի)
Հանքոկ շրջան (Hancock County), ԱՄՆ Թենեսի նահանգի 95 վարչական միավորներից մեկը։ Ընդհանուր տարածությունը 575 կմ² է, բնակչությունը՝ 6.780 մարդ (2000 թ. տվյալներով)։ Շրջկենտրոնն է Սնիդվիլ բնակավայրը։ Կազմավորվել է 1844 թ.։
Անմեղության կանխավարկած
Անմեղության կանխավարկած կամ Անմեղության պրեզումպցիա ( - ենթադրություն), սկզբունք, ըստ որի մեղադրյալը համարվում է անմեղ, քանի դեռ նրա մեղքը չի ապա­ցուցվել օրենքով սահմանված կարգով։
Լրիվ չապացուցված, կասկած հարուցող փաստը չպետք է դրվի որոշում-դատավճռի հիմքում կամ պետք է մեկնաբանվի հօգուտ մեղադրյալի։ Ելնելով անմեղության պրեզումպցիայից` դատաքննչական մարմիններն իրավունք չունեն ապացուցման պարտականությունը դնել մեղադրյալի վրա՝ պահանջելով, որ նա ապացուցի իր անմեղաթյունը։ Մեղադրյալի մեղքը չապացուցվելու դեպքում գործը կարճվում կամ կայացվում է արդարացնող դատավճիռ։
Արտաքին հղումներ
Կատեգորիա:Մարդու իրավունքներ Կատեգորիա:Պետության և իրավունքի տեսություն Կատեգորիա:Քրեական դատավարական իրավունք
Վիկտորյական դարաշրջան
Վիկտորյական դարաշրջան (1837-1901), Բրիտանական կայսրության, Իռլանդիայի և Հնդկաստանի թագուհի Վիկտորյայի կառավարման ժամանակաշրջան ։ Այս դարաշրջանին նախորդել է Ջորջական ժամանակաշրջանը (1714-1830) և հաջորդել է Էդուարդյան ժամանակաշրջանը (1901-1914), իսկ ավելի հին շրջանը համընկել է մայրցամաքային Եվրոպայի Հիասքանչ դարաշրջանի (Belle Époque era) սկզբի հետ։ Երբեմն այս ժամանակաշրջանի սկիզբը համարվում է 1832 թվականի ընտրական բարեփոխումների ակտի ընդունումը։